Pik 'n Wyntjie Self Catering Apartment | LekkeSlaap
Pik 'n Wyntjie Self Catering Apartment: Hooffoto's
Adres: Kabeljoustraat 19, Kleinbaai, Gansbaai, 7220, Wes-Kaap
Pik 'n Wyntjie bied gerieflike selfsorg-akkommodasie met uitsigte oor die Kleinbaai-kuslyn. Dis stapafstand vanaf Kleinbaaihawe waar die haai- en walvisbote wegtrek.
Die selfsorgwoonstel is privaat en het sy eie ingang en toesluitmotorhuis. Die woonstel bied slaapplek vir 3 gaste en beskik oor 1 slaapkamer met 'n dubbelbed, 'n en suite-badkamer met 'n bad en 'n stort en 'n oopplan-sitkamer en -kombuis. Die leefarea is toegerus met 'n eetkamertafel en 'n TV met DStv. Daar is 'n slaapbank in die leefkamer waarop nog 'n gas kan slaap. Die kombuis is volledig toegerus met 'n yskas, mikrogolfoond, tweeplaat-gasstoof, 'n ketel en 'n broodrooster. Die woonstel het 'n balkon buite met sitplek waar gaste kan ontspan en die uitsig kan geniet.
Die vissersdorpie, Gansbaai, is net 7 minute weg. Suidelike noorkapperwalvisse en witdoodshaaie kom in die Atlantiese waters van die Danger Point-skiereiland voor. Na aan Gansbaai is Deyer-eiland, die broeiplek van die brilpikkewyn, seerawe en ander seevoëls. 'n Tweede eiland, Geyser-eiland, is die tuiste van omtrent 60 000 Kaapse pelsrobbe. Die sloep tussen hierdie twee eilande is 'n trekpleister vir witdoodshaaie en staan deesdae bekend as "shark alley". Doendinge en besienswaardighede sluit haaihokduik van Kleinbaai se hawe af, die Duiwelsgat-staproete, walviskyk, Fynbos-staproete, Danger Point-vuurtoring en die Klipgat-grotte in. Gansbaai-gholfbaan is omtrent 6 minute weg geleë en daar is ook 'n verskeidenheid restaurante vir gaste om te geniet.
'n Bespreking by Pik 'n Wyntjie Self Catering Apartment sluit in:
5 uit 5van 5 resensies vir Pik 'n Wyntjie Self Catering Apartment
Kabeljoustraat 19, Kleinbaai, Gansbaai, 7220, Wes-Kaap
Gaste dink Pik 'n Wyntjie Self Catering Apartment het 'n uitstekende ligging
https://travelground.imgix.net/AAEAAQAAAAAAAAAAAAAAJGM1NDhjZjMwLWQxYWUtNDc3MC1hYzA1LWEzZTZhMDEyNjA4MQ?w=1440&h=960&fit=crop&auto=format Vanaf R1 000 per nag (plek vir 3) 5 5 1 5 19 Kabeljou street Kleinbaai 7220 Wes-Kaap 086 999 0018 14:00-19:00 10:00 -34.618637451299 19.350860131283